สวัสดีค่ะ คือเมื่อวานได้ใช้ถุงยางหมดอายุไป แต่ไปลองทดสอบเอาน้ำใส่แล้วบีบ ไม่พบรอยรั่วซึม โอกาสตั้งครรภ์จะมีมากน้อยเพียงใดคะ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้อง ก็จะมีโอกาสตั้งครรภ์ประมาณ 2% แต่หากใช้ไม่ถูกต้อง เช่น ถุงยางหมดอายุ มีการฉีดขาดหรือรั่วซึม ใช้ถุงยางขนาดที่ไม่พอดีกับอวัยวะเพศชาย ใช้วาสลีนทาถุงยาง ใช้ถุงยางอนามัยซ้ำ ใส่ถุงยางอนามัยซ้อนกัน การไม่รีบดึงอวัยวะเพศชายออกจากช่องคลอดเมื่อได้มีการหลั่งน้ำอสุจิออกไปแล้ว โอกาสในการตั้งครรภ์ก็จะมีมากขึ้นค่ะ ดังนั้น หากได้ใช้ถุงยางอนามัยที่หมดอายุไปแล้ว โอกาสในการตั้งครรภ์ก็อจมีมากกว่า 2% ค่ะ ดังนั้น หากไม่แน่ใจ อาจพิจารณาทานยาคุมฉุกเฉินป้องกันไว้ โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุดค่ะ